**Ecce Homo!**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă tulbură lumina

când îmi vorbește

cataracta din ochiul nopții lăcrimează

... durerile îmi trec peste piept

traversându-mă/drum cotit

căruia nu i-am putut aparține

pe deplin niciodată.

(singurătatea nu a fost mai sălbatică decât albastrul florilor de câmp)

-pas peste pas-

-umbră peste a mea scobire în umbră-

lumina îmi tot zâmbește

în filele îngâlbenite

ale cărților uitate.

......................................

(ecce homo)

privește,

trage zăvorul,

lacătul scrâșnește

îmbrățișându-mi lanțul.

-dormi, prietene?

ochii pustiului

n-or să-ți mai fure

nicicând

frânturile din vise.